**קלי לין לפלר** (באנגלית: **Kelly Lynn Loeffler**; נולדה ב-27 בנובמבר 1970) היא אשת עסקים ופוליטיקאית אמריקאית, שכיהנה כחברת הסנאט של ארצות הברית מטעם מדינת ג'ורג'יה. היא מונתה לסנאט בעקבות התפטרותו של הסנאטור ג'וני אייזקסון. בבחירות המיוחדות לתקופת כהונה מלאה, שהסיבוב המכריע בהן התקיים ב-5 בינואר 2021, הפסידה לפלר ליריבה הדמוקרטי רפאל וורנוק.

היא הייתה המנהלת הכללית של הארגון "באקט", חברה בת של ספקית השירותים הפיננסיים והמסחריים אינטרקונטיננטל אקסצ'יינג' (Intercontinental Exchange), והבעלים המשותף של קבוצת כדרוסל הנשים האטלנטה דרים בליגת ה-WNBA.

ביוגרפיה
--------

לפלר מושבעת לתפקידה בסנאט בידי סגן הנשיא מייק פנס, 6 בינואר 2020. במרכז ניצב בעלה, ג'פרי ספרצ'ר
לפלר נולדה בעיר בלומינגטון שבאילינוי וגדלה בחוות תירס וסויה בכפר סטנפורד שבצפון המדינה. ב-1988 סיימה לפלר את לימודיה בבית הספר התיכון "אולימפיה" שבסטנפורד, שם שיחקה בנבחרת הכדורסל ובנבחרת ריצת השדה. לפלר סיימה לימודי תואר ראשון בשיווק מבית הספר לעסקים באוניברסיטת אילינוי באורבנה-שמפיין. היא עבדה בחברת טויוטה ואז השלימה לימודי תואר שני במנהל עסקים תוך התמחות במימון ובשיווק בינלאומי באוניבריטת דפול ב-1999. היא עבדה בארגונים סיטיבנק, ויליאם בלייר ובקרוסרודס לאחר שקיבלה את התואר השני שלה.

בשנת 2002 הצטרפה לפלר לחברה "Intercontinental Exchange", המספקת שירותי סחורות ושירותים פיננסיים. היא הפכה לסגנית נשיא מחלקת קשרי משקיעים ותקשורת ארגונית. לפלר רכשה חלק מקבוצת אטלנטה דרים של ליגת ה-WNBA ב-2010, ובשנה העוקבת רכשה את קבוצת אטלנטה דרים ביחד עם מרי ברוק מאשת העסקים קייטי בטי.

על פי המרכז לפוליטיקה רספונסיבית, לפלר ובעלה תרמו 3.2 מיליון דולר אמריקני לארגונים פוליטיים. בעוד שמרבית התרומות הגיעו אל המפלגה הרפובליקנית, חלק מהתרומות נשלחו אל אנשי המפלגה הדמוקרטית, בהם דייוויד סקוט, חבר בית הנבחרים של ארצות הברית מטעם מחוז הקונגרס ה-13 של ג'ורג'יה, שקיבל 10,200 דולר. לפלר תרמה 750,000 דולר לארגון שתמך במועמדותו של מיט רומני לנשיאות ארצות הברית בבחירות לנשיאות ארצות הברית 2012. לפלר שקלה לראשונה להתמודד למשרה ציבורית ב-2014. היא נמנתה בין המתמודדים למועמדות המפלגה הרפובליקנית לסנאט של ארצות הברית מטעם ג'ורג'יה ב-2014, אך בסופו של דבר פרשה מהמירוץ בגלל המיזוג הממתין בין החברה שלה, אינטרנשיונל אקסצ'יינג', לבין הבורסה לניירות ערך בניו יורק. בנובמבר 2020 פורסם בניוזוויק כי הונם של לפלר ובן זוגה נאמד בכ-800 מיליון דולר מה שהופך אותה לחברת הסנאט העשירה ביותר בארצות הברית.

בנובמבר 2019 הצהירה לפלר על כוונותיה למלא את מקומו בסנאט של הסנאטור הפורש ג'וני אייזקסון, שהודיע על התפטרותו לאור בעיות בריאותיות החל מ-31 בדצמבר. היא הצהירה על כוונתה להתמודד בבחירות המיוחדות שייערכו ב-2020 להשלמת כהונתו של אייזקסון. מאוחר יותר באותו החודש, דיווח העיתון "The Atlanta Journal-Constitution" כי לפלר נבחרה בידי מושל ג'ורג'יה בריאן קמפ למלא את מקומו של אייזקסון, וב-4 בדצמבר הכריז על כך באורח רשמי. בערב יום שלישי 6 בינואר 2020 הושבעה לפלר לתפקידה בידי סגן נשיא ארצות הברית מייק פנס בגבעת הקפיטול.

לפלר הייתה חברה בוועדה לענייני חיילים משוחררים, בוועדת החקלאות, התזונה והיערנות ובוועדת הבריאות, החינוך, העבודה והפנסיונים. לפלר מתארת עצמה כרפובליקנית שמרנית. כיאה לסנאטורית רפובליקנית, היא הביעה את תמיכתה במועמדותו של הנשיא דונלד טראמפ בבחירות לנשיאות ארצות הברית 2020. עם זאת, בעבר תרמה למועמדים רפובליקנים ודמוקרטים כאחד. לפלר מזדהה כתומכת בחיים, והצהירה כי תצביע בעד חקיקה שתגביל את הזכות להפלה מלאכותית. היא תומכת בזכות לשאת כלי נשק מכוח התיקון השני לחוקת ארצות הברית ובבניית חומה בגבול ארצות הברית-מקסיקו. כמו כן, לפלר מצדדת במינוי שופטים שמרניים לבתי המשפט הפדרליים.

בבחירות המיוחדות לתקופת כהונה מלאה, שהסיבוב המכריע בהן התקיים ב-5 בינואר 2021, הפסידה לפלר ליריבה הדמוקרטי רפאל וורנוק בפער של 2% (93,550 קולות).

קישורים חיצוניים
----------------

ויקישיתוף מדיה וקבצים בנושא **קלי לפלר** בוויקישיתוף
* אתר האינטרנט הרשמי של קלי לפלר (באנגלית)
* קלי לפלר, ברשת החברתית פייסבוק

* קלי לפלר, ברשת החברתית אקס (טוויטר)

* קלי לפלר, ברשת החברתית אינסטגרם

* קלי לפלר, סרטונים בערוץ היוטיוב
* קלי לפלר באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  Austin, Alana. "Georgia Senate race at center of 2022 majority battle". *www.wtoc.com* (באנגלית אמריקאית). נבדק ב-2021-03-06.
2. ↑  Zirin, Dave (3 במרץ 2021). "Kelly Loeffler Just Lost Her WNBA Team to a Player She Refused to Meet". *The Nation*. נבדק ב-4 במרץ 2021. `{{cite news}}`:  (עזרה)
3. ↑  Hiskey, Michelle (4 ביוני 2011). "Risk, hoops memories entice new Dream owner Loeffler". *The Atlanta Journal-Constitution*. Atlanta, Georgia. ארכיון מ-2 בינואר 2020. נבדק ב-7 בינואר 2020. `{{cite web}}`:  (עזרה)
4. ↑  Bluestein, Greg (18 בנובמבר 2019). "Georgia Senate: A high-profile executive raises her hand for Isakson's job". *The Atlanta Journal-Constitution*. Atlanta, Georgia. ארכיון מ-27 באפריל 2020. נבדק ב-29 בנובמבר 2019. `{{cite web}}`:  (עזרה)
5. ↑  Vlahos, Nick (7 בינואר 2020). "Nick in the AM: Olympia High School grad Kelly Loeffler becomes U.S. Senator". *Woodford Times*. אורכב מ-המקור ב-22 בדצמבר 2020. נבדק ב-4 בדצמבר 2020. `{{cite news}}`:  (עזרה)
6. ↑  Giroux, Greg (2 בדצמבר 2019). "GOP Businesswoman Kelly Loeffler Appointed to Senate in Georgia". *Bloomberg News*. New York City: Bloomberg, L.P. ארכיון מ-2 בינואר 2020. נבדק ב-4 בדצמבר 2019. `{{cite web}}`:  (עזרה)
7. ↑  גרג גירוקס, GOP Businesswoman Kelly Loeffler Appointed to Senate in Georgia, באתר בלומברג גוברנמנט, 4 בדצמבר 2019 (באנגלית)
8. ↑  כריסטופר סיוורד, Atlanta Dream changes ownership, באתר Atlanta Atlanta-Constitution‏, 4 בספטמבר 2011 (באנגלית)
9. ↑  אמילי שולצייס, WNBA owner passes on Senate run, באתר פוליטיקו, 4 בנובמבר 2013 (באנגלית)
10. ↑  גרג בלוסטיין, Kemp taps Kelly Loeffler, financial exec, to US Senate seat, באתר Atlanta Atlanta-Constitution‏, 4 בדצמבר 2019 (באנגלית)
11. ↑  קלייר פורן, Republican Kelly Loeffler sworn in as Georgia's newest senator, באתר CNN‏, 6 בינואר 2020 (באנגלית)
12. ↑  טיה מיטשל, New Senate committees for Loeffler, Perdue announced, באתר The Atlanta Journal-Constitution‏, 19 בדצמבר 2019 (באנגלית)
13. ↑  רוברט קוסטה, Georgia Gov. Kemp taps business executive Kelly Loeffler for Senate seat, with an emphasis on boosting Trump, באתר וושינגטון פוסט, 5 בדצמבר 2019 (באנגלית)
14. ↑  ביטאני דה ליאה, Georgia's Kelly Loeffler and her husband have donated to Republican and Democratic candidates, באתר פוקס ניוז, 4 בדצמבר 2019 (באנגלית)
15. ↑  ראיין לובלס, Kelly Loeffler works to wins over Trump, skeptical conservatives, באתר וושינגטון טיימס, 9 בינואר 2020 (באנגלית)
16. ↑  Kemp picks Kelly Loeffler to fill Isakson's Senate seat, באתר Albany Herald‏, 4 בדצמבר 2019 (באנגלית)
17. ↑  קייטי אדמונדסון, For Senator Kelly Loeffler, Impeachment Is an Early Proving Ground, באתר הניו יורק טיימס, 28 בינואר 2020 (באנגלית)
18. ↑  סטיב פיפלס, רוס ביינום וביל בארו, Warnock makes history with Senate win as Dems near majority, באתר AP‏, 6 בינואר 2021 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* SNAC: w6q34qjr
* US Congress: L000594

 |